CELEX: 32007D0877
Language: et
Date: 2007-12-19 00:00:00
Title: 2007/877/EÜ: Komisjoni otsus, 19. detsember 2007 , taimedele või taimsetele saadustele kahjulike organismide vastu võitlemisel Belgia, Saksamaa, Prantsusmaa, Madalmaade ja Soome tehtud kulutuste katmiseks 2007. aastaks ettenähtud ühenduse rahalise toetuse kohta (teatavaks tehtud numbri K(2007) 6405 all)

28.12.2007   
            
            
               ET
            
            
               Euroopa Liidu Teataja
            
            
               L 344/51
            
         
      KOMISJONI OTSUS,
   19. detsember 2007,
   taimedele või taimsetele saadustele kahjulike organismide vastu võitlemisel Belgia, Saksamaa, Prantsusmaa, Madalmaade ja Soome tehtud kulutuste katmiseks 2007. aastaks ettenähtud ühenduse rahalise toetuse kohta
   (teatavaks tehtud numbri K(2007) 6405 all)
   (Ainult hollandi-, prantsus-, rootsi-, saksa- ja soomekeelne tekst on autentsed)
   (2007/877/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artiklit 23,
   ning arvestades järgmist:
   
               (1)
            
            
               Vastavalt direktiivile 2000/29/EÜ võib anda liikmesriikidele ühenduse rahalist toetust nende kulutuste katmiseks, mis on otseselt seotud kolmandatest riikidest või teistelt ühenduse aladelt sissetoodud kahjulike organismide likvideerimiseks või, kui see ei ole võimalik, nende leviku piiramiseks võetud või kavandatud vajalike meetmetega.
            
         
               (2)
            
            
               Belgia, Saksamaa, Prantsusmaa, Madalmaad ja Soome on kehtestanud tegevusprogrammi selliste oma territooriumile toodud organismide likvideerimiseks, mis on taimedele kahjulikud. Kõnealustes programmides täpsustatakse taotletavad eesmärgid, võetavad meetmed, nende kestus ja kulud. Belgia, Saksamaa, Prantsusmaa, Madalmaad ja Soome on taotlenud kõnealuste programmide jaoks ühenduse rahalise toetuse eraldamist direktiivis 2000/29/EÜ sätestatud tähtaja jooksul vastavalt komisjoni 14. juuni 2002. aasta määrusele (EÜ) nr 1040/2002, milles sätestatakse ühenduse fütosanitaarkontrolliks ettenähtud rahalise toetuse jaotamist käsitlevate sätete üksikasjalikud rakenduseeskirjad ning tunnistatakse kehtetuks määrus (EÜ) nr 2051/97. (2)
               
            
         
               (3)
            
            
               Belgia, Saksamaa, Prantsusmaa, Madalmaade ja Soome esitatud tehniline teave on võimaldanud komisjonil olukorda täpselt ja ulatuslikult analüüsida ning jõuda järeldusele, et direktiivi 2000/29/EÜ artiklis 23 sätestatud ühenduse rahalise toetuse andmise tingimused on täidetud. Järelikult on asjakohane anda ühenduse toetust kõnealuste programmidega seotud kulutuste katmiseks.
            
         
               (4)
            
            
               Ühenduse rahaline toetus võib katta kuni 50 % toetuse saamise tingimustele vastavatest kulutustest. Vastavalt kõnealuse direktiivi artikli 23 lõike 5 kolmandale lõigule tuleks siiski vähendada ühenduse rahalise toetuse osakaalu Saksamaa esitatud programmi ja osaliselt ka Madalmaade programmi puhul, kuna nende liikmesriikide esitatud programmile on juba antud ühenduse toetust Saksamaa puhul komisjoni otsuse 2006/885/EÜ (3) ja Madalmaade puhul otsuse 2005/789/EÜ (4) alusel.
            
         
               (5)
            
            
               Vastavalt direktiivi 2000/29/EÜ artiklile 24 teeb komisjon kindlaks, kas asjaomase kahjuliku organismi sissetoomise põhjuseks on olnud ebapiisavad uuringud või kontrollimised ning võtab selle tõendamisest tulenevatele järeldustele vastavad meetmed.
            
         
               (6)
            
            
               Kooskõlas nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (5) artikli 3 lõike 2 punktiga a rahastatakse taimetervisemeetmeid Euroopa Põllumajanduse Tagatisfondist. Kõnealuste meetmete finantskontrolli suhtes kohaldatakse eespool nimetatud määruse artikleid 9, 36 ja 37.
            
         
               (7)
            
            
               Käesoleva direktiiviga ettenähtud meetmed on kooskõlas taimetervise alalise komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Kiidetakse heaks ühenduse rahalise toetuse eraldamine 2007. aastaks, et katta Belgia, Saksamaa, Prantsusmaa, Madalmaade ja Soome tehtud kulutused, mis on seotud direktiivi 2000/29/EÜ artikli 23 lõikes 2 nimetatud ja käesoleva otsuse lisas loetletud likvideerimisprogrammide raames asjaomaste organismide vastu võitlemisel võetud vajalike meetmetega.
   Artikkel 2
   1.   Artiklis 1 osutatud rahalise toetuse kogusumma on 694 273 eurot.
   2.   Ühenduse rahalise toetuse ülemmäärad iga programmi kohta on sätestatud käesoleva otsuse lisas.
   Artikkel 3
   Käesoleva otsuse lisas kindlaksmääratud ühenduse rahalist toetust makstakse järgmistel tingimustel:
   
               a)
            
            
               võetud meetmete tõendamiseks on esitatud asjakohased dokumendid määruses (EÜ) nr 1040/2002 sätestatud korras;
            
         
               b)
            
            
               asjaomane liikmesriik on komisjonile esitanud rahalise toetuse väljamakse taotluse määruse (EÜ) nr 1040/2002 artiklis 5 sätestatud korras.
            
         Rahalise toetuse maksmine ei piira direktiivi 2000/29/EÜ artikli 24 raames komisoni teostatavaid kontrollimisi.
   Artikkel 4
   Käesolev otsus on adresseeritud Belgia Kuningriigile, Saksamaa Liitvabariigile, Prantsusmaa Vabariigile, Madalmaade Kuningriigile ja Soome Vabariigile.
   
      Brüssel, 19. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 169, 10.7.2000, lk 1. Direktiivi on viimati muudetud direktiiviga 2007/41/EÜ (ELT L 169, 29.6.2007, lk 51).
   
      (2)  EÜT L 157, 15.6.2002, lk 38. Määrust on muudetud määrusega (EÜ) 738/2005 (ELT L 122, 14.5.2005, lk 17).
   
      (3)  ELT L 341, 7.12.2006, lk 43.
   
      (4)  ELT L 296, 12.11.2005, lk 42.
   
      (5)  ELT L 209, 11.8.2005, lk 1. Määrust on viimati muudetud määrusega (EÜ) nr 1437/2007 (ELT L 322, 7.12.2007, lk 1).
   
      LISA
      LIKVIDEERIMISPROGRAMMID
      Selgitus:
      a= Likvideerimisprogrammi rakendusaasta.
      I   JAOTIS
      Programmid, mille puhul ühenduse rahaline toetus on 50 % tingimustele vastavatest kulutustest.
      
                  Liikmesriik
               
               
                  Kahjulikud organismid, mille vastu võideldakse
               
               
                  Nakatunud taimed
               
               
                  Aasta
               
               
                  Toetuse saamise tingimustele vastavad kulutused
                  (eurodes)
               
               
                  Ühenduse toetuse ülemmäär (eurodes) programmi kohta
               
            
                  Belgia
               
               
                  
                     Diabrotica virgifera
                  
               
               
                  Mais
               
               
                  2005 ja 2006
               
               
                  67 331
               
               
                  33 665
               
            
                  Soome
               
               
                  
                     Bemisia tabaci
                  
               
               
                  
                     Euphorbia pulcherrima
                  
               
               
                  2006 ja 2007
               
               
                  109 262
               
               
                  54 631
               
            
                  Prantsusmaa
               
               
                  
                     Diabrotica virgifera
                  
               
               
                  Mais
               
               
                  2005 ja 2006
               
               
                  871 548
               
               
                  435 774
               
            
                  Madalmaad
               
               
                  
                     Diabrotica virgifera
                  
               
               
                  Mais
               
               
                  2005
               
               
                  282 557
               
               
                  141 278
               
            
         
      II   JAOTIS
      Programmid, mille puhul ühenduse rahaline toetus varieerub sõltuvalt vähendamise kohaldamisest
      
                  Liikmesriik
               
               
                  Kahjulikud organismid, mille vastu võideldakse
               
               
                  Nakatunud taimed
               
               
                  Aasta
               
               
                  a
               
               
                  Toetuse saamise tingimustele vastavad kulutused
                  (eurodes)
               
               
                  Määr
                  (%)
               
               
                  Ühenduse toetuse ülemmäär
                  (eurodes)
               
            
                  Saksamaa
               
               
                  
                     Anoplophora glabripennis
                  
               
               
                  Mitut liiki puud
               
               
                  2006
               
               
                  3
               
               
                  26 950
               
               
                  45
               
               
                  12 127
               
            
                  Madalmaad
               
               
                  
                     Diabrotica virgifera
                  
               
               
                  Mais
               
               
                  2005
                  (Alsmeeri piirkond)
               
               
                  3
               
               
                  37 330
               
               
                  45
               
               
                  16 798
               
            
         
      
                  Ühenduse rahaline toetus kokku (eurodes)
               
               
                  694 273